paragraph_text: Uz kultnu predstavu Stilske vježbe Bokina predstava je jedna od najizvođenijih u Hrvatskoj, a gostovala je na brojnim pozornicama, u školskim učionicama, te sudjelovala na gotovo svim domaćim festivalima i kazališnim smotrama kod nas. Na praizvedbi komada, 1992. godine igrali su Vladimir Davidović, Nada Kovačević, Franko Strmotić, Filip Radoš, Trpimir Jurkić i Boris Ugrin koji se nakon nekoliko godina povukao u mirovinu. Od 2010. godine u predstavi igraju: Filip Radoš, Franko Strmotić, Nada Kovačević, Vinko Mihanović i Slavko Sobin. Nakon nekoliko godina mijenja se postav predstava koji takav ostaje do danas. U posljednjoj verziji igraju Maro Drobnić, Nada Kovačević, Vinko Mihanović i Ivo Perkušić.